Siny van Iterson

Siny Rose van Iterson (Curaçao, 1919ko urriaren 5a – Haga, 2018ko abuztuaren 7a) herbeheretar haur literaturako idazlea izan zen. Hainbat sari irabazi zituen, besteak beste Urteko Haurrentzako Liburua (1968), Gouden Griffel eta Hans Christian Andersen sarirako izendapena.

 Bizitza 
Siny van Iterson Curaçaon jaio zen 1919ko urriaren 5ean, guraso herbeheretarrengandik. Bi urte zituela, Herbehereetara eraman zuten, baina 1947an Curaçaora itzuli zen. 1958an Kolonbiara joan zen senarrarekin bizitzera. Nederlanderaz bakarrik idatzi zuen, nahiz eta hainbat liburu danierara, alemanera eta ingelesera itzuli diren. Jenny Dalenoord ilustratzailearekin maiz kolaboratu zuen. Bere lehen bi eleberriak Curaçaon kokatu ziren, eta besteak Hego Amerikako leku ezberdinetan. Azken eleberria 1982an kaleratu zuen. 2018ko abuztuaren 7an hil zen Hagan. Ronald Jobe ikertzailearen arabera, van Itersonen eleberriek «Kolonbiako landa-eremuaren ikuspegi garaikidea» erakusten zuten eta «pobreziari buruzko iruzkinak» ematen zituzten.

 Sariak 

 De adjudant van de vrachtwagen liburua Urteko Haurrentzako Liburu izendatu zuten 1968an. Ingelesezko itzulpenean, Pulga du izenburua.
 1971: Gouden Griffel saria (Het gouden suikerriet liburuarengatik)
 1972: Hans Christian Andersen sarirako izendapena
 1973: Mildred L. Batchelder saria (Pulga liburuarengatik)

 Lan hautatuak 

 Schaduw over Chocamata (1953)
 In de ban van de duivelsklip (1954)
 De adjudant van de vrachtwagen (1967)
 Het gouden suikerriet (1970)

 Erreferentziak 

 Kanpo estekak 

Kategoria:Curaçaoko idazleak
Kategoria:Herbehereetako haur literaturako idazleak
Kategoria:Herbehereetako eleberrigileak
Kategoria:Emakume eleberrigileak
Kategoria:XX. mendeko emakume idazleak
Kategoria:Nederlanderazko idazleak